બોટાદ એલ.સી.બી. પોલીસે રવિવારે સવારનાં સમયે બોટાદ પાળિયાદ રોડ ભુમિ વાયર ફેકટરીથી અણીયાળી ગામ તરફ જતા કાચા રસ્તે પડતર જગ્યામાંથી દારૂની હેર ફેર કરતા એક શખ્સને મસમોટા દારૂનાં જથ્થા સાથે પકડી પાડી ત્રણ વાહનો કબ્જે કરેલ છે, જ્યારે અન્ય શખ્સો નાસી જવામાં સફળ રહેલ છે. પાળિયાદ પોલીસે પાંચેય આરોપીઓ વિરૂધ્ધ પ્રોહી એક્ટ મુજબ ગુન્હો દાખલ કરી આરોપીઓને ઝડપી લેવા ચક્રો ગતિમાન કરેલ છે.